Diari Oficial de la Generalitat Valenciana


Sumari del DOGV 6306, del 08-07-2010 (2010/7647)

ORDE 9/2010, de 14 de juny, de la Conselleria de Justícia i Administracions Públiques, per la qual disposa la segona convocatòria dels cursos de promoció interna i d'adaptació, del personal que presta serveis com a mossos/es d'autòpsia de l'administració del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/7647


Data del document
:   14-06-2010

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu

ORDE 9/2010, de 14 de juny, de la Conselleria de Justícia i Administracions Públiques, per la qual disposa la segona convocatòria dels cursos de promoció interna i d'adaptació, del personal que presta serveis com a mossos/es d'autòpsia de l'administració del Consell. [2010/7647]
Mitjançant un Acord del Consell de 16 de febrer de 2007 (DOCV número 5454, de 20 de febrer) es va aprovar el Pla d'Ocupació del Sector del Personal que presta serveis com a mossos/es d'autòpsia de l'administració del Consell. Aquest Pla tenia com a objecte proporcionar l'adequada formació i especial qualificació al personal que integra el col·lectiu de mossos/es d'autòpsia de l'administració del Consell, per tal de millorar la prestació del servei; augmentar la capacitat de treball i les oportunitats professionals del dit col·lectiu, així com instruir-los en les noves tècniques per a la millor realització de les seues funcions.
Per Orde de 14 de maig de 2007, de la Conselleria de Justícia, Interior i Administracions Públiques, es va disposar la primera convocatòria dels cursos de promoció interna i d'adaptació del personal que presta serveis com a mossos/es d'autòpsia de l'administració del Consell (DOCV número 5.515, de 18 de maig de 2007).
L'apartat 5.4, del referit acord, estableix que transcorreguts dotze mesos des de l'aprovació i publicació del Pla d'Ocupació, l'òrgan competent de l'administració del Consell, en matèria de Funció Pública, convocarà un segon procés d'adaptació de la relació jurídica i promoció interna, a què podrà presentar-se tot el personal que, estant inclòs en l'àmbit d'aplicació del Pla d'Ocupació, no tenia la titulació requerida en el moment de publicar-se la primera convocatòria i l'haja obtinguda durant l'esmentat termini. Així mateix, podrà presentar-se també a aquesta segona convocatòria el personal que ja ho va fer en la primera i no va superar les proves o bé no va participar en elles.
Per tot això, i en virtut de les competències que em vénen atribuïdes en els articles 27 del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat Valenciana, i 35.e) de la Llei 5/1983, de 30 de desembre, del Consell; en execució de la sentència esmentada i en compliment de les previsions esmentades en l'acord adoptat pel Consell,
ORDENE
Primer
Es convoquen els cursos selectius de promoció interna i d'adaptació de la relació jurídica, corresponents a la segona convocatòria, dirigits al personal que presta serveis com a mossos/es d'autòpsia de l'administració del Consell, inclòs en el Pla d'Ocupació aprovat per Acord del Consell de 16 de febrer de 2007 (DOCV número 5.454, de 20 de febrer), amb subjecció al que disposa el propi Pla i al que estableix la present Orde.
Segon
Els qui reunisquen els requisits i condicions previstos en l'apartat 3.2 del Pla, i desitgen prendre part en el procés d'adaptació objecte de la present convocatòria, hauran de manifestar-ho formulant la sol·licitud, segons el model que s'acompanya com a annex I d'aquesta orde, en què la persona aspirant haurà d'indicar la referència del lloc de treball que ocupa, el seu nivell de titulació acadèmica, així com la seua situació laboral.
Tercer
Les sol·licituds, dirigides a la Direcció General d'Administració Autonòmica, es presentaran al Registre de la Conselleria de Justícia i Administracions Públiques, carrer Miquelet, 5, 46695 València, o a les oficines públiques a què es refereix l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils, comptadors des de l'endemà de la publicació de la present convocatòria en el Diari Oficial de la Comunitat Valenciana.
Juntament amb la sol·licitud haurà d'acreditar-se, mitjançant fotocòpia acarada, el fet d'estar en possessió de la titulació exigida en la base 3.2.c, de l'Acord de 16 de febrer de 2007.
Quart
Finalitzat el termini de presentació de sol·licituds, la Direcció General d'Administració Autonòmica publicarà, en el Diari Oficial de la Comunitat Valenciana, la relació provisional de persones admeses i excloses a la realització dels cursos i proves d'integració.
Cinqué
Publicada la relació a què es refereix l'apartat anterior, les persones aspirants podran formular, durant un termini de 10 dies hàbils, comptadors a partir del següent de la publicació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats juntament amb la sol·licitud, de conformitat amb el que disposa l'article 71, de la Llei 30/1992, de 26 de novembre.
Sisé
Transcorregut el termini anterior i esmenats els defectes i vistes les reclamacions, la Direcció General d'Administració Autonòmica dictarà una resolució amb la llista definitiva de persones admeses, que es publicarà en el Diari Oficial de la Comunitat Valenciana.
Seté
La Direcció General d'Administració Autonòmica determinarà el calendari de celebració dels cursos, règim horari i lloc de la seua realització, mitjançant una resolució que serà publicada en el Diari Oficial de la Comunitat Valenciana. Així mateix, la Direcció General d'Administració Autonòmica designarà el professorat que impartirà el curs.
Els cursos selectius versaran sobre les matèries arreplegades en l'annex II.
Vuité
El Tribunal Qualificador dels Cursos i Proves d'Integració i d'Adaptació de la Relació Jurídica, que haurà de realitzar l'avaluació continuada dels cursos selectius i la qualificació de les proves finals, i estarà format pels membres següents:
Titulars
Presidenta: Begoña Duart Quiles, Direcció General de Justícia.
Secretària: Caridad Gally Llorca, Direcció General de Justícia.
Vocals:
- Matías Vicente Mendoza, Institut de Medicina Legal de València.
- Juan Antonio Giner Blasco, Institut de Medicina Legal de València.
- Jorge Mayans Moreno, Institut de Medicina Legal de València.
Suplents
Presidenta: Marisa Viciano Aguirre, Direcció General de Justícia.
Secretària: Nieves Ramos Aguirre, Direcció General de Justícia.
Vocals:
- Enrique de Francisco Enciso, Institut de Medicina Legal de València.
- Mario Ventura Álvarez, Institut de Medicina Legal de Castelló.
- Elvira Garrido-Lestache López-Belmonte, Institut de Medicina Legal de València.
Nové
A l'efecte de comunicacions, i de qualsevol altra incidència derivada d'aquesta Convocatòria, el Tribunal Qualificador tindrà la seua seu a la Conselleria de Justícia i Administracions Públiques, carrer Miquelet, 5 de València.
Deu
El règim jurídic de funcionament del Tribunal Qualificador serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats; i els seus membres hauran d'abstindre's i podran ser objecte de recusació pels interessats, quan concórreguen en aquells alguna de les circumstàncies previstes en els articles 28 i 29 de la llei esmentada.
Onze
La present convocatòria, les seues bases i tots els actes administratius que sigun que dictats per a desplegar-la, llevat dels acords i actuacions de la Comissió d'Admissió i Seguiment del Pla d'Ocupació del Sector del personal que presta serveis com a mossos/es d'autòpsia, podran ser impugnats per les persones interessades mitjançant la interposició de recurs contenciós administratiu en el termini de dos mesos, comptadors des de l'endemà de la seua publicació davant de la seu del Jutjat Contenciós Administratiu de la ciutat de València, de conformitat amb el que disposen els articles 109 i 110, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això podrà interposar-se potestativament recurs de reposició davant del mateix òrgan que dicte l'acte que es recorre, en el termini d'un mes, comptador des de l'endemà de la seua publicació, o qualsevol altre recurs que estime procedent per a la defensa dels seus interessos.
Valencia, 14 de juny de 2010.
La consellera de Justícia i Administracions Públiques
Paula Sánchez de León Guardiola
ANNEX I / ANEXO IANNEX II
TEMARI
I. ÀREA D'ORGANITZACIÓ I GESTIÓ ADMINISTRATIVA (6 hores)
1. La Constitució Espanyola. Estatut d'Autonomia de la Comunitat Valenciana.
2. Legislació laboral. Drets sindicals.
3. Organització de l'administració.
4. Activitat de les administracions públiques.
II ÀREA DE CONEIXEMENTS I FUNCIONAMENT DELS INSTITUTS DE MEDICINA LEGAL (15 hores)
5. Organització judicial. Instituts de Medicina Legal. Estructura i normes de funcionament.
6. Alçament del cadàver. Autòpsia judicial i clínica. Objectius. Legislació. Arreplegada de mostres.
7. Preparació del cadàver per a l'autòpsia. Preservació d'indicis. Arreplegada d'objectes: etiquetatge i empaquetatge.
8. Autòpsia del cap, coll i cavitat raquídia. Tècnica d'incisió. Serra manual i mecànica.
9. Autòpsia de la cavitat toràcica i abdominal. Autòpsia dels membres. Casos especials: fetus, cremats, etc.
10. Pesatge de vísceres i presa de mostres. Enviament, embalat i etiquetatge, etc.
11. Material d'autòpsia. Taules i instrumental. Neteja i esterilització.
12. Preparació del cadàver per a lliurar-lo a la família. Neteja, sutura, etc.
13. Prevenció de riscos. Malalties més freqüents, mesures de prevenció. Mètodes de barrera, etc.